Z:gnu-www-ja-manifesto--998827-I have found very many program/ca

He trobat molts programadors delerosos de dedicar part del seu temps en treballar per al projecte GNU. En la majoria dels projectes, un treball distribuït a temps parcial seria complicat de coordinar; les parts escrites per separat podrien no funcionar juntes. Però per al cas particular de substituir l'Unix, aquest problema no existeix. Un sistema complet d'Unix conté centenes de programes útils, i cadascun es documenta per separat. La majoria de les especificacions de la interfície estan determinades per la compatibilitat amb l'Unix. Si cada col·laborador pot escriure una utilitat compatible que puga ser substituïda per la de l'Unix i fer que funcione correctament en lloc de l'original del sistema Unix, aleshores aquestes utilitats podran funcionar correctament quan s'agrupen. Fins i tot admetent que en Murphy cree alguns problemes inesperats, l'assemblatge d'aquests components serà una tasca factible. (El nucli requerirà una comunicació més pròxima entre els desenvolupadors i treballarem en un grup més petit i unit.)